त्यसको केहि समयपछि पारिवारिक स्रोतलाई उद्घृत गर्दै उहाँलाई क्यान्सर नभएको, सामान्य जाँचपछि आराम गरेको जस्ता खन्डन पढ्न पाइयो । चिकित्सा बिज्ञानको विद्यार्थीको नाताले मलार्इ त्यतिबेला लागेको थियो– तपार्इंलाई पक्कैपनि नेपालमा उपचार सम्भव नभएको रोग लागेको छ र त्यो रोग प्राणघातक क्यान्सर नै हो । मैले बुझ्छु, हामी चिकित्सकलाई 'बिरामी छु' भन्न पाउने छुट समेत हुँदैन। डाक्टर बिरामी हुने कुरालार्इ हाम्रो समाजले सहज रुपमा लिइदिँदैन।
